armvectores/hy_wikipedia_2023 huggingface dataset:
Ալեքսանդրա Յակովլևա

Ալեքսանդրա Եվգենևնա Յակովլևա (ռուս.՝ Александра Евгеньевна Яковлева, իրական ազգանունը` Իվանես (Иванес), հուլիսի 2, 1957(1957-07-02), Կալինինգրադ, ՌԽՖՍՀ, ԽՍՀՄ - ապրիլի 1, 2022(2022-04-01), Սանկտ Պետերբուրգ, Ռուսաստան), թատրոնի և կինոյի խորհրդային և ռուսական դերասանուհի, հասարակական և քաղաքական գործիչ, երկաթուղագործ։ Հետագայում զբաղեցրել է «Ռուսական երկաթուղիներ» ԲԲԸ-ի Արագընթաց հաղորդակցության տնօրինության փոխտնօրենի պաշտոնը։ 2012 թվականից «Յաբլոկո» քաղաքական կուսակցության Կալինինգրադի տարածաշրջանային բաժանմունքի նախագահն է։


== Կենսագրություն ==
Ալեքսանդրա Յակովլևան ծնվել է Կալինինգրադ քաղաքում։ Իր Յակովլևա ազգանունը նա վերցրել է պապից։ Մանկության տարիներին հաճախել է պարի դպրոց, սովորել երաժշտական դպրոցի ջութակի բաժնում։ 1978 թվականին ավարտել է Լենինգրադի թատրոնի, երաժշտության և կինեմատոգրաֆիայի պետական ինստիտուտը։
1980-ական թվականներին նա խորհրդային կինոյի հանրաճանաչ դերասանուհիներից մեկն էր։ 1979 թվականին նկարահանված «Անձնակազմ» խորհրդային առաջին ֆիլմ-աղետում, Լեոնիդ Ֆիլատովի հետ միասին նա նկարահանվել է էրոտիկ անկողնային տեսարանում, որը ԽՍՀՄ կինեմատոգրաֆում եզակի դեպքերից էր։
1993 թվականից Ալեքսանդրա Յակովլևան հեռացել է կինոաշխարհից։ Մինչ 1997 թվականը զբաղվել է հասարակական գործունեությամբ, զբաղեցրել Կալինինգրադ քաղաքի մշակույթի և զբոսաշրջության հարցերով կոմիտեի նախագահի և Կալինինգրադի քաղաքապետի տեղակալի պաշտոնները։ 2016 թվականին նա հայտարարել է, որ վերադառնում է դերասանի մասնագիտությանը։ Նույն թվականի սեպտեմբերին ընտրվել է Կալինինգրադի պատգամավորների քաղաքային խորհրդի անդամ։


== Անձնական կյանքը ==
Ալեքսանդրա Յակովլևայի առաջին ամուսինը դերասան Վալերի Կուխարեշինն էր։ Ունի երկու երեխա` մեկ դուստր և մեկ որդի։ Երկրորդ ամուսինը լրագրող և հեռուստահաղորդավար Ալեքսանդր Նևզորովն էր, իսկ երրորդ ամուսինը` էստոնացի պարաշյուտիստ Կալյու Աասմյաեն։ Վերջինիս հետ նա ծանոթացել է 1984 թվականին, «Պարաշյուտիստները» կինոնկարի նկարահանումների ժամանակ։


== Ֆիլմագրություն ==


== Ծանոթագրություններ ==
Դմիտրի Լուկաշենկո

Դմիտրի Ալեքսանդրովիչ Լուկաշենկո (բելառուս․՝ Дзмітрый Аляксандравіч Лукашэнка, մարտի 23, 1980(1980-03-23), Մոգիլյով, Բելառուսական ԽՍՀ, ԽՍՀՄ), Բելառուսի Հանրապետության նախագահ Ալեքսանդր Լուկաշենկոյի միջնեկ որդին։ Զբաղեցնում է Բելառուսի «նախագահական մարզական ակումբ» հանրապետական պետական-հասարակական միավորման կենտրոնական խորհրդի նախագահի պաշտոնը, նաև Բելառուսի ԱՕԿ-ի անդամ է։


== Կենսագրություն ==
Դմիտրի Ալեքսանդրովիչ Լուկաշենկոն ծնվել է 1980 թվականի մարտի 23-ին Ալեքսանդր Գրիգորի Լուկաշենկոյի և Գալինա Ռոդիոնովնա Լուկաշենկոյի ընտանիքում Մոգիլև քաղաքում։
2002 թվականին ավարտել է Բելառուսի պետական համալսարանի Միջազգային հարաբերությունների ֆակուլտետը «միջազգային իրավունք» մասնագիտությամբ։ Պաշտպանել է դիպլոմը «Բելառուս մարզիկների ելույթը միջազգային ասպարեզում» թեմայով։
Այնուհետև ծառայել է էլիտար, բայց գաղտնի սահմանապահ ստորաբաժանումներից մեկում, որը զբաղվում է մաքսանենգության և ապօրինի միգրացիայի դեմ պայքարում կապիտանի կոչումով։
2005 թվականից «նախագահական մարզական ակումբ» հանրապետական պետական-հասարակական միավորման կենտրոնական խորհրդի նախագահն է։
2006 թվականի հուլիսի 6-ին ընտրվել է Բելառուսի ազգային օլիմպիական կոմիտեի անդամ։
2006 թվականի դեկտեմբերի 11-ից՝ Պեկինի XXIX ամառային Օլիմպիական խաղերին և 2008 թվականի 12-րդ Պարալիմպիկ խաղերին Բելառուս մարզիկների մասնակցության նախապատրաստման և ապահովման կազմակերպչական կոմիտեի անդամ է։


== Անձնական կյանք ==
Կինը՝ Աննա Լուկաշենկոն (Բորովիկովան) Շկլովա քաղաքից է։ Նրանք ամուսնացել են 2002 թվականին։
Դուստրերը՝ Անաստասիա Լուկաշենկոն (2003), Դարյա Լուկաշենկոն (2004) և Ալեքսանդրա Լուկաշենկոն են (2014)։ 2020 թվականի սեպտեմբերին հայտնի է դարձել, որ Դմիտրիի բոլոր երեք դուստրերը սովորում են Մինսկի միջազգային վարժարանում։ Մինչ այդ հաղորդվել էր, որ Ալեքսանդր Լուկաշենկոյի թոռնուհիները հեռացել են Բելառուսի պետական համալսարանի լիցեյից, ինչպես նաև նրա կրտսեր որդին՝ Նիկոլայը։


== Պարգևներ ==
«Սահմանապահ զորքերի 80-ամյա» մեդալ
«Պետական սահմանի պահպանության» մեդալ
«Սահմանային գերազանցիկ» I և II աստիճանի նշաններ


== Ծանոթագրություններ ==


== Արտաքին հղումներ ==
Էջը BelarusProfile. ծրագրում
Ինչ մեդալներ են կրում Լուկաշենկոյի որդիները(չաշխատող հղում)
Դինաստիա. Ալեքսանդր Լուկաշենկոյի որդիները
Շարիաթ

Շարիաթ, շարիաթական օրենք, իսլամական օրենք (արաբ․՝ شريعة‎‎‎‎, շարիա - ճշմարիտ ուղի, գործելակերպ), իսլամի կրոնական և իրավական օրենքների ժողովածու, որը մշակվել է Արաբական խալիֆայությունում՝ 7-12-րդ դարերում։ Կազմում է իսլամական ավանդույթի մասը։
Մուսուլմանների կրոնական հիմնական պարտավորությունների մասին պատվիրաններից բացի, ընդգրկում է սեփականության, պետականության, պարտավորական, ժառանգական, քրեական, քաղաքացիական, ընտանեկան, դատավարական և իրավունքի այլ նորմեր։ Շարիաթի աղբյուր են՝ Ղուրանը, Հադիսը, սուննան, իջման (իսլամի քարոզիչների ասույթներ) և ղիյասը (Ղուրանի և սուննայի մեկնաբանություն)։
Շարիաթը քարոզում է հնազանդություն տերերին, համբերություն, հավատարմություն, մարդու կողմից մարդու շահագործում, այլակրոն ազգերի և ժողովուրդների նկատմամբ կրոնական ու ազգային թշնամանք, կնոջը՝ անվերապահ հնազանդություն տղամարդուն։ Արաբ, թուրք, և պարսիկ նվաճողները շարիաթը օգտագործում էին իրենց տիրապետության տակ գտնվող ժողովուրդների (սլավոններ, հունգարացիներ, հույներ, հայեր, վրացիներ և այլն) անօրինակ հարստահարումը, նրանց նկատմամբ ազգային անհանդուրժողականությունը հիմնավորելու նպատակով։
Իսլամադավան երկրների մեծ մասում (Սաուդյան Արաբիա, Պակիստան, Հյուսիսային Աֆրիկայի երկրներ և այլն) շարիաթի նորմերը ներառված են աշխարհիկ օրենսդրության մեջ։ Շարիաթը պահպանվում է որպես իրավունքի աղբյուր և իսլամի գաղափարախոսության հիմքերից է։
Շարիաթի կիրառումը ներկայումս ամենաթեժ քննարկվող թեմաներից է աշխարհում։ Նիգերիայում շարիաթը ոչ մուսուլմաններին պարտադրելու հետևանքով բռնկվել են միջհամայնքային ընդհարումներ։ Ենթադրաբար Սուդանի բաժանումը պայմանավորված է եղել նաև երկրում շարիաթ մտցնելու հետևանքով։ Որոշ երկրներ, որոնք բնակեցված են իսլամադավան փոքրամասնություններով, թույլ են տալիս տվյալ համայնքներում գործադրել շարիաթի հիման վրա գործող ընտանեկան օրենքներ։ Շարունակաբար բանավաճեր են ընթանում այն մասին, թե արդյոք շարիաթը համատեղելի է աշխարհիկ պետական կարգերի, մարդու իրավունքների, մտքի ազատության և կանանց իրավունքների հետ։


== Ծանոթագրություններ ==
Զիլտ

Զիլտ (устар. Сильт; գերմ.՝ Sylt [ˈzʏlt], դան․՝ Sild), խոշորագույն կղզի, Հյուսիսային ծովում։ 1927 թվականից ցամաքի հետ կապված է ամբարտակով (երկարությունը 11,2 կմ)։ Պատկանում է Գերմանիային։ Վարչական կենտրոնը Ուեստերլանդ քաղաքն է։


== Աշխարհագրություն ==
Կղզու երկարությունը ավելի քան 38 կմ է։ Մակերեսը 99,14 կմ քառակուսի։


== Տնտեսություն ==
Կղզու տնտեսությունը հիմնված է զբոսաշրջության վրա։ 1970-ական թվականների կեսերից գյուղատնտեսությունը, անտառահատումները, անասնաբուծությունն ավելի ու ավելի փոքր դեր են կատարում կղզու տնտեսության մեջ։ Կղզու աշխատուժի մեծ մասը (ավելի քան 3000 մարդ) զբաղվում է աշխատանքով ցամաքային Գերմանիայում։
Ծովափնյա հանգիստը Գերմանիայում տարածված հանգիստներից է։ Հայտնի է իր ավազե ափով, որը ձգվում է մոտ 40 կմ։
Այստեղ են գտնվում Գերմանիայի ամենահարուստ բնակեցված թաղամասերը։


== Ծանոթագրություններ ==
Ասավդիբաշ

Ասավդիբաշ (ռուս.՝ Асавдыбаш, բաշկիրերեն՝ Асауҙыбаш), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 238 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կեմպեր (շրջան, Ֆրանսիա)

Կեմպեր (ֆր.՝ Quimper) շրջան (ֆր.՝ Arrondissement) Ֆրանսիայում, այն շրջաններից որոնք գտնվում են Բրետանում։ Կեմպերի գավառ։ Շրջանի բնակչությունը 2016 թվականին կազմել է 322․740 մարդ։ Բնակչության խտությունը կազմում է 143 մարդ/կմ²։ Շրջանի տարածքը կազմում է 2 249․6 կմ²։


== Շրջաններ ==
Կեմպերի շրջանները և կոդերը INSEE-ում՝


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ - Կեմպերի շրջանները։
Յու Չոնյոն

Յու Չոնյոն (կորեերեն՝ 유정연, ի ծննե՝ Յու Կյոնվան (կորեերեն՝ 유경완)՝ նոյեմբերի 1, 1996(1996-11-01), Սուվոն, Հարավային Կորեա, ավելի հայտնի է որպես Չանյոն)՝ հարավկորեացի երգչուհի։ Կորեական հայտնի աղջկական Twice խմբի վոկալիստն է։


== Վաղ կյանք և կարիերա ==
Յու Չոնյոնը ծնվել է 1996 թվականի նոյեմբերի 1-ին Սուվոնում, Հարավային Կորեա։ Նրա ավագ քույրը դերասանուհի Գոն Սընյոն է։
2010 թվականի մարտի 1-ին տեղի ունեցավ JYP Entertainment-ի 6-րդ լսումների բացումը և նրանց միացավ վերապատրաստման համար։
Ընդգրկվել էր 6 mix խմբում, որի դեբյուտը այդպես էլ չկայացավ ։ 2014 թվականին Նայոնի հետ միասին նկարահանվել են GOT7 տեսահոլովակում «Girls Girls Girls» երգի ներքո և 2015 թվականին «Only You» miss A տեսահոլովակում։
2015 թվականի մայիսի 5-ին կայացավ «Sixteen» շոուի պրեմիերան, որի արդյունքում նա դարձավ Twice խմբի անդամ։ Դեբյուտը կայացավ 2015 թվականի հոկտեմբերի 20-ին։ 2016 թվականի հուլիսի 3-ից, 2017 թվականի հունվարի 22-ը Inkigayo երաժշտական շոուի մշտական հաղորդավարուհին էր։


== Սկավառակագրություն ==
The Story Begins (2015)
Page Two (2016)
TWICEcoaster: Lane 1 (2016)
TWICEcoaster: Lane 2 (2017)


== Տեսագրություն ==


=== Շոու ===
Երաժշտական տեսահոլովակ


== Մրացանակներ և նոմինացիաներ ==


== Ծանոթագրություններ ==
Ֆուենտեէրիդոս

Ֆուենտեէրիդոս (իսպ.՝ Fuenteheridos), համայնք Իսպանիայում՝ անդալուզական Ուելվա պրովինցիայի կազմում։ Տարածքը՝ 11 կմ2, բնակչությունը՝ 599 մարդ (2010 թվականի տվյալներով)։ Պրովինցիայի վարչական կենտրոնից գտնվում է 116 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք Archived 2019-06-16 at the Wayback Machine.
Fuenteheridos
(52) Եվրոպա

(52) Եվրոպա (անգլ.՝ Europa), աստերոիդ աստերոիդների հիմնական գոտում։ Հայտնաբերվել է 1858 թվականի փետրվարի 4-ին Հերման Գոլդշմիդտի կողմից Փարիզում։
Միջին հեռավորությունը Արեգակից կազմում է 3,096763 ա. մ., առավելագույնը մոտենում է 2,7649 ա. մ. հեռավորության վրա և հեռանում 3,4286 ա. մ., իսկ Երկրի ուղեծրին Եվրոպա աստերոիդը նվազագույնը մոտենում է 1,7833 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1990,49 երկրային օրվա ընթացքում, իր ուղեծրով շարժվելով միջինում 0,18086 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,48° անկյուն։
Եվրոպա աստերոիդը պատկանում է Հիգեայի աստերոիդների ընտանիքին, որի մեջ ներառված են այս պահին հայտնի հիմնական գոտու բոլոր աստերոիդների մոտ 1%-ը։ Ընտանիքի ներքին սահմանը անցնում է 3,06 ա. մ. հեռավորության վրա Արեգակից, իսկ արտաքին սահմանը՝ 3,22 ա. մ.-ի վրա, ուղեծրերի թեքումը ընկած է 4,2 - 5,8° միջակայքում, իսկ էքսցենտրիսիտետի սահամններն են՝ 0,109 - 0,163։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Եվրոպա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յալուտորովսկի շրջան

Յալուտորովսկի շրջան (ռուս.՝ Ялуторовский район), մունիցիպալ շրջան Ռուսաստանի Դաշնության Տյումենի մարզում։
Ստեղծվել է 1923 թվականին։ Վարչական կենտրոնը՝ Յալտուրովսկ։


== Աշխարհագրություն ==
Շրջանի տարածքի մակերեսը կազմում է 2800 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15685 մարդ։ Բնակչության խտությունը կազմում էր 5,6 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բորիսովսկոե (այլ կիրառումներ)

Բորիսովսկոե, կարող է վերաբերել՝

Բորիսովսկոե - գյուղ Ռուսաստանի Մոսկվայի մարզի Կոլոմենսկի շրջանի կազմում։
Բորիսովսկոե - գյուղ Ռուսաստանի Վլադիմիրի մարզի Սուզդալսկի շրջանի կազմում։
Բորիսովսկոե - գյուղ Ռուսաստանի Տվերի մարզի Լեսնոյ շրջանի կազմում։
Օստրով (գյուղ, Գատչինսկի շրջան)

Անվան այլ կիրառումների համար տե՛ս՝ ՕստրովՕստրով (ռուս.՝ Остров), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 128 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ԵՊԲՀ ամբիոնների ցանկ


== Բարձրագույն կրթություն ==


== Հետբուհական կրթություն ==
(4333) Սինտոն

(4333) Սինտոն (անգլ.՝ Sinton), աստերոիդ աստերոիդների հիմնական գոտում։ Հայտնաբերվել է 1983 թվականի սեպտեմբերի 4-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,236315 ա. մ., առավելագույնը մոտենում է 1,903 ա. մ. հեռավորության վրա և հեռանում 2,5696 ա. մ.։ Արեգակի շուրջ մեկ ամբողջական պտույտ է կատարում 1221,51 երկրային օրվա ընթացքում, իր ուղեծրով շարժվելով միջինում 0,294717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4333) Սինտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժյուլի Գայե

Ժյուլի Գայե  (ֆր.՝ Julie Gayet (հունիսի 3, 1972(1972-06-03)[…], Սյուրեն), ֆրանսիացի  դերասանուհի և կինոպրոդյուսեր։


== Մրցանակներ ==
Ռոմի Շնայդերի անվան մրցանակ՝ Sélect hôtel դերի համար (1997 թ.)
Լավագույն եվրոպացի դերասանուհի՝ Sélect Hôtel, Brussels International Film Festival կողմից (1997 թ.)
Լավագույն եվրոպացի դերասանուհի, Տոկիոյի կինոփառատոնում՝ «8 fois debout» ֆիլմի համար


=== Կինոֆիլմեր ===


=== Հեռուստաֆիլմեր ===


=== Կարճամետրաժ ֆիլմեր ===


=== Ռեժիսոր ===


=== Պրոդյուսեր ===


== Անձնական կյանք ==
2003 թվականին Ժյուլի Գայեին ամուսնացել է արգենտինացի ռեժիսոր Սանտյագո Ամիգորենի հետ։ Նրանց ամուսնությունից ծնվել է երկու երեխա։ Մի քանի տարի անց նրանք ամուսնալուծվել են։
2014 թվականի հունվարի 10-ին  «Closer» ամսագրը նշել է  Ֆրանսուա Օլանդի և Ժյուլի Գայեի սիրային կապի մասին։ Հոդվածում նշվում է, որ նրանց սիրավեպը սկսվել է կես տարի առաջ։
Հետագայում դերասանուհին դատարան է դիմել՝ պահանջելով մոտ 50 հազար եվրո փոխհատուցում` որպես բարոյական վնաս, ինչպես նաև  4 հազար եվրո՝ դատական ծախսերի վճարման համար։


== Ծանոթագրություններ ==


== Արտաքին հղումներ ==
Ժյուլի Գայե Internet Movie Database կայքում
Фильмография Allocine.
Ամորձապարկ

Ամորձապարկ, (լատ.՝ Scrotum) մաշկա-մկանային պարկանման մաս տղամարդկանց և շատ կաթնասուն կենդանիների մոտ։ Այն համարվում է առնանդամի շարունակությունը և այստեղ պահվում են զույգ ամորձիները։
Մարդկանց մոտ, ամորձապարկը հասունացումից հետո արտաքինից պատվում է ցայլքային մազերով։ Ամորձապարկի միջին հատվածում կա միջնորմ, որը առանձնացնում է այն երկու հատվածների։ Սերմնալարը բաժանում է երկու ամորձիները իրարից։
Ամորձապարկը զգայուն է շրջապատի ջերմաստիճանի նկատմամբ։ Ցուրտ պայմաններում այն միանգամից փոխում է իր տեսքը։ Ամորձապարկի օպտիմալ ջերմաստիճանը հասնում է 34.4 °C-ի։
Հիմնական շերտերը կազմված են մաշկից, մսային շապիկից, բարակ թաղանթից (փակեղ) և մկաններից։ Ոսկրերը բացակայում են։ Ամորձապարկի լատիներեն անվանումը "scrotum", նշանակում է «փոքրիկ քսակ»։


== Գրականություն ==
Van De Graaff Kent M., Fox Stuart Ira (1989)։ Concepts of Human Anatomy and Physiology։ Dubuque, Iowa: William C. Brown Publishers։ ISBN 0697056759 
Elson Lawrence, Kapit Wynn (1977)։ The Anatomy Coloring։ New York, New York: Harper & Row։ ISBN 0064539148 
«Gross Anatomy Image»։ Medical Gross Anatomy Atlas Images։ University of Michigan Medical School։ 1997։ Վերցված է 2015-02-23 
Berkow, MD, editor Robert (1977)։ The Merck Manual of Medical Information; Home Edition։ Whitehouse Station, New Jersey: Merck Research Laboratories։ ISBN 0911910875
Մես (Արդեշի գավառ)

Մես (ֆր.՝ Meysse), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1333 մարդ, բնակչության խտությունը` 69.50 մարդ/կմ²։ Բնակավայրը զբաղեցնում է 19.18 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 130 կմ հարավ, Պրիվա քաղաքից` 17 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 916 աշխատունակ (15-64 տարեկան) բնակիչ, որոնցից ակտիվ էին 653-ը, իսկ ոչ ակտիվները` 263։ Ակտիվության ցուցանիշը կազմում է 71,3 %։ 653 աշխատունակ մարդկանցից աշխատել է 591 անձ (324 տղամարդ և 267 կին)։ Գործազուրկ են եղել 62 անձ (24 տղամարդ և 38 կին)։ 263 անաշխատունակներից 87-ը եղել են աշակերտներ կամ ուսանողներ, 64-ը` թոշակառուներ, իսկ 112-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստերոիդների ցանկ (77201-77300)

Աստերոիդների ցանկ (77101-77200)  • Աստերոիդների ցանկ  • Աստերոիդների ցանկ (77301-77400)
 Աստերոիդների ցանկ (77101-77200)  • Աստերոիդների ցանկ  • Աստերոիդների ցանկ (77301-77400)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Մուրո դե Ագուաս

Մուրո դե Ագուաս (իսպ.՝ Muro de Aguas), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արենդո շրջանի (կոմարկայի) կազմի մեջ։ Զբաղեցնում է 30,90 կմ2 տարածք։ Բնակչությունը կազմում է 58 մարդ (2010 թվականի տվյալներով)։ Գտնվում է պրովինցիայի վարչական կենտրոնից 68 կմ հեռավորության վրա։
Սկոլկովո (գյուղ, Օդինցովսկի շրջան)

Անվան այլ կիրառումների համար տե՛ս՝ ՍկոլկովոՍկոլկովո (ռուս.՝ Сколково), գյուղ Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 2005 թվականին գրանցված տվյալներով կազմում էր 365 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սասկվեհանա շրջան (Փենսիլվանիա)

Սասկվեհանա շրջան (անգլ.՝ Susquehanna County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 2.155 կմ² է, բնակչությունը՝ 43.356 մարդ (2010 թ. տվյալներով)։ Շրջկենտրոնն է Մոնտրոս բնակավայրը։ Կազմավորվել է 1810 թ.։
Մատնաքաշ

Մատնաքաշ, հայկական ազգային հացատեսակ։ Թխում են տարբեր սորտերի ցորենի ալյուրից։ Լինում է երկարավուն կամ կլոր։ Անվանումն առաջացել է հացի երեսին մատներով ակոսներ անելու հետևանքով։ Այժմ մատնաքաշ թխում են հացի գործարաններում, և Հայաստանում տարածված հիմնական հացատեսակներից է։
Ռուսաստանում հայտնի է նաև որպես «կովկասյան լավաշ»։


== Պատրաստման գործընթաց ==

Մատնաքաշը պատրաստում են կշռովի կամ հատով։ Դրա պատրաստելու առանձնահատկությունն այն է, որ թխելուց առաջ խմորի երեսին քաղցր խաշված են քսում։ Մատնաքաշը լինում է ձվաձև և կլոր 5-6 երկայնակի ակոսներով, որոնք արվում են խաչմերուկ կամ երկայնական, կամ էլ բոլորակած ամբողջ մատնաքաշի շուրջը. բոլորակը 6 սմ լայնություն ունի։ Մատնաքաշը թխում են 96, 85, 72, և 30 տոկոսանոց ալյուրից։ Այդ հացի կշիռն ու չափը կախված է ալյուրի որակից։ Կշռովի հացի կշիռը կարող է լինել, 1,5-2,2 կգ, հատով արտադրանքներինը՝ 1 կգ։ Կշռովի հացի երկարությունը լինում է 50-55 սմ, լայնությունը 30-35 սմ հատով մատնաքաշի երկարությունը լինում է 30— 46 սմ լայնությունը՝ 21-26 սմ։ Խմորը պատրաստում են երկփուլանի և եռփուլանի եղանակներով՝ թթխմորով, հեղուկ կամ մամլած դրոժով։ Պատրաստի խմորը մշակվում է ձեռքով կամ մեքենայացված։ Խմորի կտորները գնդում և 8-10 րոպե թողնում են՝ մինչև նստի։ Դրանից հետո գնդին տափակ ձև են տալիս, երկայնակի ակոսներ են անցկացնում և շուրջը բոլորակ են անում։ Մատնաքաշը թխում են վառարաններում։ Պատրաստի մատնաքաշի երեսի կեղևը պետք է ոսկեգույն կամ ոսկեդարչնագույն լինի։ Մատնաքաշը առաձգական, ո՛չ թթու և ո՛չ էլ շատ անալի։ Փափուկ միջուկի խոնավությունը պետք է պահպանվի 43—48%-ի, իսկ թթվությունը՝ 3-6%-ի սահմաններում։
Մատնակաշ թխում են նաև թոնիրում (Արցախ, Սյունիքի մարզ) և փռերում (Լոռու մարզ, Տավուշի մարզ)։ Ի տարբերություն լավաշի, որը երկար ժամանակ չի կորցնում իր համային հատկանիշները, մատնաքաշը նախատեսված չէ պահպանման համար, այն կարելի է պահել միայն մի քանի օր։


== Հավելյալ տեղեկություն ==
Մատնաքաշի համով հիանում էր ամերիկացի նկարիչ Ռոքուել Քենտը, որը 1960-ականներին երկու անգամ այցելել էր Հայաստան։ Հաճախ Ռուսաստանում հայկական հացի այս տեսակը սխալմամբ կոչվում է «լավաշ», մինչդեռ լավաշը կոչվում է «բարակ լավաշ», ինչը ճիշտ չէ։


== Ծանոթագրություններ ==


== Արտաքին հղումներ ==
«Հայկական ազգային հաց (մատնաքաշ, լավաշ)» (չաշխատող հղում)
Սոքուչուխուրու

Սոքուչուխուրու, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ժյուլիետ Դրուե

Ժյուլիետ Դրուե (ֆր.՝ Juliette Drouet, իսկական անունը՝ Ժյուլիենե Գովեն, ֆր.՝ Julienne Gauvain, ապրիլի 10, 1806(1806-04-10)[…], Ֆուժեր (քաղաք), Իլ և Վիլեն, Ֆրանսիա - մայիսի 11, 1883(1883-05-11), Փարիզի 16-րդ շրջան, Սենա, Ֆրանսիա), ֆրանսիացի դերասանուհի։


== Կենսագրություն ==
Կյանքի երկրորդ տարում լրիվ որբանալով՝ աղջիկը դաստիարակվել է իր մորեղբայր Ռենե Դրուեի մոտ, ապա՝ Փարիզի աղջիկների համար եկեղեցական գիշերօթիկ դպրոցում։ 1825 թվականին Ժյուլիենեն դարձել է քանդակագործ Ժան Ժակ Պրադյեի սիրուհին, որը նրան պատկերել է Փարիզի Կոնկորդի հրապարակում տեղադրված Ստրասբուրգ քաղաքի այլաբանական արձանն ստեղծելիս։ Պրադյեի խորհրդով Ժյուլիենեն սկսել է հանդես գալ բեմում՝ իր համար բեմական անուն վերցնելով մորեղբոր ազգանունը և փոքր-ինչ փոփոխելով իր անունը։

Ժյուլիետ Դրուեի թատերական գործունեությունը տևել է ոչ այնքան երկար՝ 1829-1833 թվականներին։ 1833 թվականին կատարելով Նեգրոնի արքայադստեր դերը Վիկտոր Հյուգոյի «Լուկրեցիա Բորջիա» պիեսում՝ Դրուեն մոտիկից է ծանոթացել պիեսի հեղինակի հետ։ Հյուգոյի կին Ադելը սիրավեպի մեջ էր քննադատ Շառլ Օգյուստեն դը Սենտ-Բյովի հետ։ Հյուգոյի հետ մշտական մտերմության համար Ժյուլիետը հրաժարվել է թատրոնից։ Երկար տասնամյակների ընթացքում Ժյուլիետ Դրուեն գրեթե չի բաժանվել Հյուգոյից, անգամ հրաժարվել է լքել տունը առանց նրա ուղեկցության և հետևել է Հյուգոյին աքսորի ընթացքում։
Բացի այդ Դրուեն իր ողջ կյանքի ընթացքում Հյուգոյին նամակներ է գրել, որոնք ըստ նրա կենսագիր Անրի Թրուայայի՝ վկայել են արտասովոր գրական տաղանդի մասին։ 1833 թվականից մինչև 1883 թվականն ամեն տարի փետրվարի 16-ին Հյուգոն և Ժյուլիետը միասին նշել են իրար հետ անցկացրած առաջին գիշերվա տարեդարձը։ Հյուգոն այդ դրվագը ներառել է նաև «Թշվառները» վեպում. Մարիուսի և Կոզետայի ամուսնական գիշերը տեղի է ունենում հենց այդ օրը։
Ժյուլիետ Դրուեն մահացել է 1883 թվականի մայիսի 11-ին, 77 տարեկանում։ Հյուգոյի ընտանիքը խանգարել է նրան ներկա լինել Ժյուլիետի թաղմանը՝ հասարակության խոսակցություններից խուսափելու համար։


== Ծանոթագրություններ ==


== Գրականություն ==
Simone de Beauvoir, Patrick O'Brian (Translator). The Coming of Age. W. W. Norton & Company. 0-393-31443-X
Juliette Drouet, Evelyn Blewer (Editor), Victoria Tietze Larson (Translator). My Beloved Toto: Letters from Juliette Drouet to Victor Hugo 1833-1882. State University of New York Press (June 2006) 0-7914-6572-1
Graham Robb, 1999. Victor Hugo: A Biography. W. W. Norton & Company. 0-393-31899-0
Henri Troyat, 1997. Juliette Drouet: La prisonnière sur parole. Flammarion. 2-08-067403-X


== Արտաքին հղումներ ==

Juliette Drouetի գործերը Գուտենբերգ նախագծում
Dépôt légal du ministère de la Culture (ֆր.)
Archival material at property
Письма Жюльетты Друэ к Виктору Гюго
Բոլշոյ Շուբեր

Բոլշոյ Շուբեր (ռուս.՝ Большой Шуберь), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիգրան Գրիգորյան (այլ կիրառումներ)

Տիգրան Գրիգորյան կարող է վերաբերվել.

Տիգրան Գրիգորյան, հայ քաղաքագետ, քաղաքական գործիչ։
Տիգրան Գրիգորյան, հայ բանաստեղծ, թարգմանիչ։
Քրիստյո Պետրով Սարաֆով

Քրիստյո Պետրով Սարաֆով (բուլղար․՝ Кръстьо Петров Сарафов, ապրիլի 6, 1876(1876-04-06), Ilinden, Խաջիդիմովո մունիցիպալիտետ, Բլագոևգրադի մարզ, Բուլղարիա - օգոստոսի 27, 1952(1952-08-27), Սոֆիա, Բուլղարիա), բուլղարացի դերասան, ԲԺՀ ժողովրդական արտիստ (1946)։


== Կենսագրություն ==
1895-99 թվականներին սովորել է Պետերբուրգի թատերական ուսումնարանում (Պ․ Դ․ Լենսկու դասարան)։ Առաջին ելույթն ունեցել է Սոֆիայում՝ «Արցունք և ծիծաղ» թատերախմբում, ուր աշխատել է 1899-1905 թվականներին, 1906 թվականից (ոչ մեծ ընդհատումներով)՝ ժողովրդական թատրոնում (Սոֆիա)։ Եղել է Ռուսեի (1923-1925), Բուրգասի (1932-33) և Վառնայի (1935-36) թատրոնների դերասան և տնօրեն-ռեժիսոր։ Հաստատել է բուլղարական թատերարվեստի դեմոկրատական ավանդույթները։ Դերերից են՝ Պրոտասով (Լ․ Տոլստոյի «Կենդանի դիակ»), Աիրանո (Ռոստանի «Սիրանո դը Բերժերակ»), Գոլեմանով (Կոստովի «Դոլեմանով»)։ Բեմադրություններից են՝ Մուսակովի «Դալիլա», Նեմիրովի «Մութ հոգիներ»։ 


== Հիշատակ ==
1951 թվականից Սոֆիայի Թատրոնի և կինոարվեստի ազգային ակադեմիա|թատերարվեստի բարձրագույն ինստիտուտը կոչվում է Սարաֆովի անունով։


== Պարգևներ ==
Դիմիտրովյան մրցանակ (1950)։
Ձանիկա

Ձանիկա (իտալ․՝ Zanica), կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 7284 մարդ (2004 թվականի տվյալներով)։ Բնակչության խտությունը 504 մարդ/կմ²։ Տարածքը՝ 14 կմ²։ Փոստային ինդեքս՝ 24050։ Հեռախոսային կոդ՝ 035։
Կոմունայի հովանավորը համարվում է «Հրաշագործ» Սուրբ Նիկողայոս Զմյուռնացին։ Տոնը նշվում է դեկտեմբերի 6-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք


== Ծանոթագրություններ ==
Ալգետի (գետ)

Ալգետի (վրաց.՝ ალგეთი), Ալգեթ, Ալգետկա, Ալգեր, Ալկեթ, գետ Կուրի ավազանում։ Սկիզբ է առնում Թրիալեթի լեռնաշղթայից, Մանգլիս քաղաքի մոտակայքից և Կուրի մեջ է թափվում Թբիլիսիից հարավ՝ աջ կողմից։ Ջրերը մեծ չափերով օգտագործվում են ոռոգման համար։
Ստուգաբանվում է հայերեն որպես "աղ գետ"․


== Ծանոթագրություններ ==
Դե-Քալբ շրջան (Թենեսի)

Անվան այլ կիրառումների համար տե՛ս՝ Դե-Քալբ շրջան (այլ կիրառումներ)Դե-Քալբ շրջան (անգլ.՝ DeKalb County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 787 կմ² է, բնակչությունը՝ 17.423 մարդ (2000 թ. տվյալներով)։ Շրջկենտրոնն է Սմիթվիլ բնակավայրը։ Կազմավորվել է 1837 թ.։
Բարի Լևինսոն

Բարի Լևինսոն (անգլ.՝ Barry Levinson, ապրիլի 6, 1942(1942-04-06)[…], Բալթիմոր, Մերիլենդ), ամերիկացի կինոռեժիսոր, սցենարիստ և պրոդյուսեր։ 1989 թվականի «Օսկար» մրցանակի դափնեկիր։


== Կենսագրություն ==
Բարի Լևինսոնը ծնվել է 1942 թվականի ապրիլի 6-ին ԱՄՆ-ի Մերիլենդ նահանգի Բալթիմոր քաղաքում։ Ծնողները` Իրվին Լևինսոնը և Վիոլետա Կրիշինսկայան, Ռուսաստանից ներգաղթած հրեաներ են։ Սովորել է Ամերիկյան համալսարանում (American University, Վաշինգտոն, Կոլումբիա շրջան)։ Կինը Վալերի Քյորթին է (Valerie Curtin) (ամուսնալուծված է)։
Չնայած Լևինսոնը իր կարիերան սկսել է հեռուստատեսային կատակերգությունների սցենարներով և շարունակում է գրել, նկարահանել և կատակերգական ֆիլմերի պրոդյուսերություն անել, սակայն հայտնի է դարձել իր լուրջ, թեև ոչ հումորից զուրկ դրամատիկ ֆիլմերով։ Նրա առաջին լիամետրաժ ռեժիսորական փորձը եղել է «Խորտկարան» (1982) ֆիլմը, որը հիսունականների վերջին Բալթիմորում մեծացած տղաների ընկերության մասին է։ Առաջնաելույթը մեծ հաջողություն չի ունեցել, սակայն Ռոբին Ուիլյամսի հետ «Բարի առավոտ Վիետնամ» (1987) ֆիլմը ( որտեղ խաղացել է չափազանց ուրախ ամերիկացի ռադիոհաղորդավարի դեր) և Դասթին Հոֆմանի հետ համատեղ «Անձրևի մարդը» (1988) ֆիլմը (աուտիստի դեր) Լևինսոնին բերել են համաշխարհային ճանաչում։
Հաջորդ տարիների ընթացքում Լևինսոնը հոլիվուդյան լավագույն դերասանների մասնակցությամբ նկարահանել է մի շարք նշանավոր ֆիլմեր՝ «Բաքսի» (Ուորեն Բիթիի, Անեթ Բենինգի, Հարվի Քեյթելի հետ), «Դիմակազերծում» (Մայքլ Դուգլասի, Դեմի Մուրի, Դոնալդ Սազերլենդի հետ), «Քնածները» (Ռոբերտ դե Նիրոի, Դասթին Հոֆմանի և Բրեդ Փիթի հետ), «Խաբեբայություն» (Ռոբերտ դե Նիրո և Դասթին Հոֆմանի հետ), «Ավազակներ» (Բրյուս Ուիլիսի, Բիլի Բոբ Տորնտոնի և Քեյթ Բլանշետի հետ) և ուրիշներ։


== Ստեղծագործություն ==
Բարի Լևինսոնը հայտնի է որպես ռեժիսոր, որը չի շեղում հանդիսատեսի ուշադրությունը բուռն հատուկ էֆեկտներով, հավակնություն չունի բնօրինակ ռեժիսուրայի հանդեպ, հնարավորություն է տալիս դերասաններին լիարժեքորեն դրսևորել իրենց տաղանդը։ Ի տարբերություն Լևինսոնի սեփական սցենարների՝ պատմությունները, որոնք նա ընտրում է իր լուրջ ռեժիսորական աշխատանքի համար, սովորաբար տարբերվում են ոչ սովորական և իսկապես դրամատիկ կոլիզիաներից։ Հաճախ նրա ֆիլմերի գործողությունները տեղի են ունենում անցյալում և այս կամ այն չափով հիմնված են իրական դեպքերի վրա («Բարի առավոտ Վիետնամ», «Բաքսի», «Քնածները» և այլն)։


== Ֆիլմագրություն ==


== Ծանոթագրություններ ==
Կուլեշովկա (Կրասնոդարի երկրամաս)

Անվան այլ կիրառումների համար տե՛ս՝ ԿուլեշովկաԿուլեշովկա (ռուս.՝ Кулешовка), գյուղ Ռուսաստանի Դաշնության Կրասնոդարի երկրամասի Բելայա Գլինայի շրջանի կազմում։
Բնակչությունը 2010 թվականին գրանցված տվյալներով կազմում էր 1831 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ելենա Թանղիևա-Բիրզնիեկ

Ելենա Թանղիևա-Բիրզնիեկ (Բեկ-Մելիք Թանղիևա) Ալեքսանդրի (ապրիլի 13, 1907(1907-04-13), Պավլովսկ, Ցարսկոսելսկիյ ուեզդ, Սանկտ Պետերբուրգի նահանգ, Ռուսական կայսրություն - հուլիսի 31, 1965(1965-07-31), Ռիգա, Լատվիական ԽՍՀ, ԽՍՀՄ), բալետի արտիստուհի, բալետմայստեր, մանկավարժ։ Լատվիական ԽՍՀ ժողովրդական արտիստ (1956):  Լատվիական ԽՍՀ պետական մրցանակի դափնեկիր (1960):


== Կենսագրություն ==
Ելենա Թանղիևա-Բիրզնիեկը ծնվել է 1907 թվականի ապրիլի 13(26)-ին, Թիֆլիս քաղաքում (Վրաստան)։ Ունի ռուս և հայկական արմատներ, նախնիների շարքում կային Ռուսաստանի արվեստի աշխարհում հայտնի մարդիկ։ 1924 թվականին Ելենան ավարտել է Պետրոգրադի բալետային դպրոցը Ագրիպինա Վագանովայի դասարանը։ 1924-1927 թվականներին եղել է Լենինգրադի օպերայի և բալետի թատրոնի մենապարուհի։ Ընդունվել է նախկին Մարիինյան թատրոնի թատերախմբում, սակայն 1927 թվականին լատվիացի դիվանագետ Ա. Բիրզնիեկի հետ ամուսնանալուց հետո նրա հետ մեկնել է Ռիգա։ 1928 թվականին Ելենան բացել է իր բալետի դպրոցը։ 1927-1937 թվականներին եղել է Լատվիայի օպերայի և բալետի թատրոնի մենապարուհի։ Նրա կարիերան որոշ ժամանակ ընդհատվել էր առողջական խնդիրների պատճառով, բայց 1939 թվականին կրկին վերադարձել է թատրոն։ 1940 թվականին, երբ Լատվիան դարձել է ԽՍՀՄ-ի մաս, Ելենան նշանակվել է թատրոնի բալետի դպրոցի գեղարվեստական ղեկավար, բայց պատերազմը ընդհատել է այդ աշխատանքը։ 1945-1965 թվականներին եղել է Լատվիայի օպերայի և բալետի թատրոնի բալետմայստեր, 1956-1965 թվականներին՝ Լատվիայի օպերայի և բալետի թատրոնի գլխավոր բալետմայստեր, 1951-1956 թվականներին՝ Լատվիայի երաժշտական կոմեդիայի թատրոնի գլխավոր բալետմայստեր։ 1925-1965 թվականներին (ընդհատումներով) դասավանդել է Լենինգրադի պարարվեստի ուսումնարանում, Լատվիայի օպերայի և բալետի թատրոնի պարի ստուդիայում։ 1957 թվականին Ելենան նշել է ծննդյան 50-ամյակը Ստրասի երաժշտության բալետի ստեղծմամբ` «Կապույտ Դանուբում» երաժշտության համար։
Ելենա Թանղիևա-Բիրզնիեկը մահացել է 1965 թվականի հուլիսի 31-ին, Լատվիայի մայրաքաղաք Ռիգայում։


== Դերապարեր ==
Գյուլնարա (Ադանի «Կորսար»)։
Կիտրի (Մինկուսի «Դոն Կիխոտ»)։
Ռախմանինով Ս. «Սիմֆոնիկ պարեր»
Ռավել Մ. «Բոլերո»
Սկուլտեի «Խորեոգրաֆիկ բանաստեղծություն»


== Պարգևներ ==
Լատվիայի ԽՍՀ ժողովրդական արտիստ (1956)։
Լատվիական ԽՍՀ պետական մրցանակի դափնեկիր (1960)


== Ծանոթագրություններ ==
Who See

Հու Սի (անգլ.՝ Who See), չեռնոգորական հիփ-հոփ դուետ, որը 2013 թվականի մայիսին Նինա Ժիժիչի հետ, «Igranka» երգով ներկայացրել է Չեռնոգորիան Եվրատեսիլ 2013 երգի մրցույթում։


== Պատմություն ==
Խումբը ստեղծվել է 2002 թվականին Դեյան Դեդովիչի (չեռ.` Dejan Dedović) և Մարիո Ջորջևիչի (չեռն. Mario Đorđević) կողմից, ովքեր հանդես են գալիս «Dedduh» և «Noyz» կեղծանուններով։
Խումբը իր գործունեության ընթացքում հանդես է եկել մի շարք հայտնի սերբ և չեռնոգարացի ռեփերների բեք-վոկալ։ 2008 թվականին խումբը թողարկել է իր առաջին «Sviranje kupcu» անվանմամբ ալբոմը, որից հետո ելույթ է ունեցել «Refresh Festival 2008» հիթ-հոփ փառատոնում։
2012 թվականին խումբը «MTV Europe Music Awards 2012» մրցանակաբաշխությունում արժանացել է մրցանակի։
2013 թվականի մայիսին խումբը Նինա Ժիժիչի հետ, «Igranka» երգով ներկայացրել է Չեռնոգորիան Եվրատեսիլ 2013 երգի մրցույթում և կիսաեզրափակիչ փուլում զբաղեցրել է 12-րդ հորիզոնականը։


== Ալբոմներ ==
Sviranje kupcu (2006)
Krš i drača (2012)


== Ծանոթագրություններ ==
Երևան (երգչախումբ)

Անվան այլ կիրառումների համար տե՛ս՝ Երևան (այլ կիրառումներ)«Երևան» երգչախումբ (բուլղար․՝ хор „Ереван“), երգչախումբ Բուլղարիայում։ Հիմնադրվել է 1933 թվականին, Սոֆիայում «Ալագյազ» անունով։ 1937 թվականին լուծարքի է ենթարկվել, երբ ուժեղացել են ֆաշիստական իշխանությունների հետապնդումները։ Վերակազմվել է 1944 թվականին, անվանվել «Երևան»։ Հայտագիրը ընդգրկում է ժողովրդական, դասական և ժամանակակից կոմպոզիտորևերի երգեր։ Համերգներ է տվել Բուլղարիայի քաղաքներում, մասնակցել բուլղարահայ մշակույթի տասնօրյակին Հայաստանում, երգի տոնին Երևանում։ 
Երգչախմբի հիմնադիրն էր Գրիգոր Գրիգորովը (Կիրկոր Կիրկորով) (1952-1960 թվականներինին՝ Կ․ Կարապետյանը)։ «Երևանը» մեծ դեր է կատարել հայ երգը սփյուռքահայության մեջ տարածելու, հայրենասիրությունը վառ պահելու գործում։ Բուլղարիայի փառատոներում մրցանակներ է շահել, արժանացել «Կիրիլ և Մեֆոդի» շքանշանի, «Ֆաշիզմից ազատագրման» 30 ամյակին նվիրված փառատոնում՝ ոսկե մեդալի։
Կամֆորա

Անվան այլ կիրառումների համար տե՛ս՝ Կամֆորա (այլ կիրառումներ)Կամֆորա կամ կամֆարա, քափուր, քաֆուր (ուշ լատ.՝ camphora), տերպենների շարքի կետոն։ Բնորոշ հոտով, հեշտ ցնդող, անգույն բյուրեղներ են, հալման ջերմաստիճանը՝ 178-178, 5 °C, եռմանը՝ 209, 1 °C, խտությունը՝ 1000կգ/մ3։ Վատ է լուծվում ջրում, լավ՝ օրգանական լուծիչներում։ Տարածված է բնության մեջ, կազմում է փշատերև ծառերի, կամֆորայի ծառի եթերային յուղերի բաղադրիչ մասը։
Արտադրության մեջ ստանում են բևեկնայուղից կամ դրա հիմնական բաղադրամասից՝ պինենից։ Կիրառվում է ցելուլոիդի և կինոժապավենների արտադրության մեջ՝ որպես պլաստիֆիկատոր։


== Գրականություն ==
Рудаков Г. А., Химия и технология камфоры, 2 изд., М., 1976
The Merck Index, 7th edition, Merck & Co, Rahway, New Jersey, USA, 1960.


== Ծանոթագրություններ ==
Հառգի

Հառգի (էստ․՝ Hargi), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յուկալիկուլևո (այլ կիրառումներ)

Յուկալիկուլևո, կարող է վերաբերել՝

Յուկալիկուլևո - գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Յուկալիկուլևո - գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Կիրխցել

Կիրխցել (գերմ.՝ Kirchzell), կոմունա Գերմանիայում։ Գտնվում է Բավարիա երկրամասում։
Ենթարկվում է Ներքին Ֆրակոնիա վարչական շրջանին։ Մտնում է Միլտենբերգ շրջանի մեջ։ Բնակչությունը կազմում է 2298 մարդ (2010 թվական, դեկտեմբերի 10)։ Զբաղեցնում է 63, 86 կմ² տարածք։ Պաշտոնական կոդն է 09 6 76 131։
Կոմունան բաժանվում է 7 գյուղական շրջանի։


== Ծանոթագրություններ ==


== Արտաքին հղումներ ==
Պաշտոնական կայք
Ատռա (գյուղ, Պալուպեռա շրջան)

Ատռա (էստ․՝ Atra), գյուղ Էստոնիայի Վալգամաա նահանգի Պալուպեռա շրջանում։
2011 թվականի տվյալներով գյուղում բնակվում էր 47 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ժողովածու (4834)

Ժողովածու (4834), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4834 թվի տակ։ Ձեռագիրը գրվել է 1289-1296 թվականներին Առաքել (Ա) և Հակոբ (Բ) գրիչների կողմից Սուրբ Թեոդորոս վանքում (Ճմին գյուղաքաղաք), Երզնկա (Բ)։ Ստացողը եղել է Ահարոն վարդապետն (Ա, Բ)։ Կազմողը եղել է Սրապիոն եպիսկոպոսը։ Գրված է թղթի վրա, որը ունի 24.5x17 չափս։ Ձեռագիրը կազմված է 219 թերթից։ Գրված է երկսյուն, բոլորգրով։ Կազմը` կաշեպատ տախտակ դրոշմազարդ, աստառը՝ դեղին մետաքս։ Հիշատակարաններ գրչի՝ 57բ (1289 թ.), 212ա (1296 թ.), ստացողի՝ 212բ, կազմողի՝ 212ա (1593 թ.) հետագայի՝ 216բ (1298 թ.), 58ա, 217բ (1316 թ.), 218բ (14-րդ դար), 58ա (1504 թ.), 1ա (1602 թ.), 218բ (17-րդ դար), 58բ (1865 թ.):


== Բովանդակություն ==
Հովհաննես Երզնկացվո Քաղվածք Սաղմոսաց մեկնութենե Ներսես Լաբրոնավո
Վարդ Արեվելցվո Մեկնութիւնք Երդոց երգոյն, Մարդարէութեանն Դանիելի
Մարդարէութիւն Դանիելի


== Ծանոթագրություններ ==
Բերեգովո (քաղաք, Ուկրաինա)

Անվան այլ կիրառումների համար տե՛ս՝ Բերեգովո (այլ կիրառումներ)Բերեգովո (ուկրաիներեն՝ Берегове), քաղաք Ուկրաինայի Անդրկարպատյան մարզի Բերեգովոյի քաղաքային խորհուրդում, մարզային նշանակության քաղաք, շրջկենտրոն։ Բնակավայրը նախկինում նաև անվանվել է Լամպերտսաս, Բերեգսաս։
2010 թվականի տվյալներով Բերեգովո քաղաքում բնակվում էր 24 274 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Շիքոմե

Շիքոմե, գյուղ Արևմտյան Հայաստանում, Խարբերդի վիլայեթի Մեծկերտի գավառակում։


== Պատմություն ==
Հնում եղել է հայաբնակ, իսկ նոր ժամանակներում արդեն քրդաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Վեստուզ Մարմուտիե

Վեստուզ Մարմուտիե (ֆր.՝ Westhouse-Marmoutier), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 260 մարդ, բնակչության խտությունը` 65.66 մարդ/կմ²։ Բնակավայրը զբաղեցնում է 3.96 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 25 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 170 աշխատունակ (15-64 տարեկան)  բնակիչ, որոնցից ակտիվ էին 140-ը, իսկ ոչ ակտիվները` 30։ Ակտիվության ցուցանիշը կազմում է 82,4 %։ 140 աշխատունակ մարդկանցից աշխատել է 130 անձ (74 տղամարդ և 56 կին)։ Գործազուրկ են եղել 10 անձ (6 տղամարդ և 4 կին)։ 30 անաշխատունակներից 12-ը եղել են աշակերտներ կամ ուսանողներ, 14-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բալաբուշինի Վերբի (գյուղ, Գլոբինոյի շրջան)

Բալաբուշինի Վերբի (ուկրաիներեն՝ Балабушині Верби), գյուղ Ուկրաինայի Պոլտավայի մարզի Գլոբինոյի շրջանում։ Բնակավայրը նախկինում նաև անվանվել է Բալաբուշինի Վերբի։
2001 թվականի տվյալներով Բալաբուշինի Վերբի գյուղում բնակվում էր 218 մարդ։ Բնակավայրը զբաղեցնում է 0,947 կմ² տարածք։ Բնակչության խտությունը կազմում էր 230,2 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստված իմ, օգնիր ինձ վերապրել այս մահացու սերը

«Աստված իմ, օգնիր ինձ վերապրել այս մահացու սերը» (ռուս.՝ Господи! Помоги мне выжить среди этой смертной любви, գերմ.՝ Mein Gott, hilf mir, diese tödliche Liebe zu überleben), երբեմն անվանվում է նաև «Եղբայրական համբույր»  (գերմ.՝ Bruderkuss), Դմիտրի Վրուբելի կողմից ստեղծված գրաֆիտի նկարը Բեռլինի պատի արևելյան կողմում։ Ստեղծվելով 1990 թվականին, այն դարձել է Բեռլինի պատի գրաֆիտի արվեստի ամենահայտնի գործերից մեկը։ Նկարի վրա պատկերված են Լեոնիդ Բրեժնևը և Էրիխ Հոնեկերը սոցիալիստական եղբայրական համբույրով։ Այն 1979 թվականին Գերմանիայի Դեմոկրատական Հանրապետության հիմնադրման 30-ամյակի տոնակատարության ժամանակ արված լուսանկարի վերարտադրված տարբերակն է։


== Լուսանկար ==
Հայտնի լուսանկարը, որը պատկերում է հռչակավոր գրկախառնությունը, արվել է 1979 թվականի հոկտեմբերի 7-ին Արևելյան Բեռլինում` Ռեժիս Բոսուի կողմից։ Այն լայնորեն վերահրատարակվել է։ Այդ ժամանակ Բրեժնևը այցելել էր Արևելյան Գերմանիա դրա՝ որպես կոմունիստական ազգի հիմնադրման տարեդարձը նշելու համար։ Հոկտեմբերի 5-ին Արևելյան Գերմանիան և Խորհրդային Միությունը փոխադարձ աջակցության տասնամյա համաձայնագիր են ստորագրել, որի համաձայն Արևելյան Գերմանիան Խորհրդային Միությանը կտրամադրի նավեր, մեքենաներ և քիմիական սարքավորումներ, իսկ Խորհրդային Միությունն Արևելյան Գերմանիային՝ վառելիք և միջուկային սարքավորումներ։
Լուսանկարիչ Բոսուն և Վրուբելը հանդիպել են 2009 թվականին և հունիսի 16-ին միասին լուսանկարվել իրենց աշխատանքների վերարտադրության հետ։ Ներկայումս լուսանկարի իրավունքները ղեկավարվում են Corbis Corporation-ի կողմից։


== Ծանոթագրություններ ==
Բոլշոե Սիրոկվաշինո

Բոլշոե Սիրոկվաշինո (ռուս.՝ Большое Сыроквашино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մատեյ Իկոնոմով

Մատեյ Սպասով Իկոնոմով (բուլղար․՝ Матей Спасов Иконо̀мов, հունվարի 7, 1871(1871-01-07), Սոպոտ, Օսմանյան կայսրություն - մարտի 10, 1960(1960-03-10), Սոֆիա, Բուլղարիայի Ժողովրդական Հանրապետություն), բուլղար դերասան, ռեժիսոր, դրամատուրգ, թատերական գործիչ, մանկավարժ, Բուլղարիայի մի շարք քաղաքների թատերական կոլեկտիվների հիմնադիր։ Բուլղարիայի Ժողովրդական Հանրապետության ժողովրդական արտիստ (1955):


== Կենսագրություն ==
Մատեյ Իկոնոմովը ծնվել է 1871 թվականի հունվարի 7-ին Սոպոտում, Պլովդիվի մարզ` քահանայի ընտանիքում։
Թատերական գործունեությունը սկսել է 1887 թվականին Սոֆիայի «Հիմք» թատրոնի բեմում։ 1892-1895 և 1897-1900 թվականներին խաղացել է կատակերգության և դրամայի թատրոնում։ 1895 թվականին թատրոն է ստեղծել Ռազգրադում։
1900-1902 թվականներին սովորել է Իտալիայում։
Ռուսեի, Սոպոտի, Կարլովոյի, Պազարջիկի և Բուլղարիայի այլ քաղաքների թատերական խմբերի կազմակերպիչներից մեկն է, շրջիկ «Ժամանակակից թատրոնի» հիմնադիր (1902-1912), որտեղ բեմադրել է Մաքսիմ Գորկիի, Լև Տոլստոյի, Անտոն Չեխովի, Հենրիկ Իբսենի, Շեքսպիրի, Ալեքսանդր Օստրովսկիի, Գերհարդ Հաուպտմանի և այլ բուլղար դրամատուրգների պիեսները։
1924 թվականին կազմակերպել է «Հայրենի բեմ» շրջիկ թատերախումբը։ Մի շարք պիեսների հեղինակ և թարգմանիչ։
Մատեյ Իկոնոմովը մահացել է 1960 թվականի մարտի 10-ին Սոֆիայում՝ 89 տարեկան հասակում։


== Ընտրյալ դերեր ==
Դժբախտը («Անտառ» Ալեքսանդր Օստրովսկի)
Ֆեդհա Պրոտասով («Կենդանի դիակ» Լև Տոլստոյ)
Հելմեր («Տիկնիկների տունը» Հենրիկ Իբսեն)
Յագո («Օթելլո» Շեքսպիր)
Բոյչո Օգնյանով («Լծի տակ» Իվան Վազով)


== Ընտրյալ երկեր ==
«Последната молба» (1899)
«Под новото иго» (1923)
«Баща и син» (1924)
«Да живее лъжата» (1927)
«Освобождение. Най-силните» (1928)
«Съдът на Симеона» (1928)
«За свободата», по романа «Под игом» (1933)


== Գրականություն = ==
Սովետական մեծ հանրագիտարան. - М.: Советская энциклопедия. 1969-1978.
Большой Энциклопедический словарь. 2000.
Энциклопедический словарь. 2009.
Пенев П., Лекции по истории на бьлгарския драматично театьр, ч. 2, София, (1954);
Годишник на Висшия институт по театрално изкуство «Крьстьо Сарафово», 1966, т. 11, 1968, с. 374-380.


== Արտաքին հղումներ ==
Днес е роден българският артист и драматург Матей Икономов(բուլղ.)


== Աղբյուրներ ==
Енциклопедия България, том 3, Издателство на БАН, София, 1982 г.
„Голяма енциклопедия България“, БАН, т. 6 (ЗНА-КРУ), ИК „Труд“, София, 2012, ISBN 978-954-8104-28-9 / ISBN 978-954-398-141-0, с. 2120.
Միու Միու

Միու Միու (ֆր.՝ Miou-Miou, իրական անունը՝ Սիլվետ Հերրի (Sylvette Herry), փետրվարի 22, 1950(1950-02-22)[…], Փարիզի 11-րդ շրջան, Ֆրանսիա), ֆրանսիացի դերասանուհի։


== Կենսագրություն ==
Միու-Միուն ծնվել է Փարիզում` ոստիկանի և վաճառողուհու ընտանիքում։ Ուսումն ավարտելուց հետո նա տեղ է գտել փարիզյան Café de la Gare փորձարարական թատրոնում, որտեղ առաջատար դերասաններ էին Ժերար Դեպարդիեն և Պատրիկ Դևերը։ Իր բեմական Միու-Միու փաղաքշական անունը նա ստացել է դերասան Կոլյուշի կողմից։
Կինոդեբյուտը կայացել է 1971 թվականին։ Այդ տարի նա նկարահանվել է «Այրված չորանոցներ», «Ժորժ Լե Տյուերի դյուրազգաց կյանքը» և «Փախուստ» ֆիլմերում։ Նրա համար բեկումնային էր Բերտրան Բլիեի կողմից 1974 թվականին նկարահանված «Վալս պարողները» կինոնկարը, որից հետո նա սկսեց առաջարկներ ստանալ՝ գլխավոր դերով հանդես գալու զանազան կատակերգություններում և դրամաներում։
Կաշկանդված լինելով անընդհատ կրկնվող սիրունատես շիկահերների դերերով, 1980-ական թվականներին Միու Միուն աստիճանաբար կարողացավ կյանքի կոչել իր հերոսուհիների առավել խորիմաստ կերպարների։ Նրա ֆիլմերից հարկ է նշել «Ֆ... ինչպես Ֆերբենքս» (1976 թ.), «Ասեք նրան, որ ես իրեն սիրում եմ» (1977 թ.), «Սեր առաջին հայացքից» (1983 թ.), «Շուրջկալ» (1984թ.), «Երեկոյան շրջազգեստ» (1986 թ.), «Ժերմինալ» (1993 թ.), «Հնդկացին Փարիզում» (1994 թ.), «Օր ութերորդ» (1996 թ.), «Երազի գիտությունը» (2006 թ.), «Մրրկայնության փոքրիկ գոտին» (2009 թ.) և այլ կինոնկարներ։ 1979 թվականին նկարահանված «Խորամանկ հնարք» կինոնկարը ճանաչվել է տարվա լավագույն ֆիլմ, իսկ Միու-Միուն արժանացել է «Սեզար» մրցանակի, սակայն նա հրաժարվել է ընդունել մրցանակը։ 2003 թվականին Միու-Միուն հայտնվել է նաև «Սաթն անհետացել է» հեռուստատեսային սերիալում։


== Անձնական կյանքը ==
Միու Միուն սիրավեպ է ունեցել դերասան Պատրիկ Դևերի հետ։ 1974 թվականին ծնվել է նրանց դուստրը՝ Անժելը։ Այնուհետև սիրավեպ է ունեցել երգիչ Ժյուլիեն Կլերկի հետ։ 1978 թվականին ծնվել է նրանց դուստրը՝ Ժաննա Հերրին, ով այժմ նույնպես դերասանուհի է։ Միու Միուն այժմ սերտ կապերի մեջ է սցենարիստ և դերասան Ժան Տյոլեի հետ։


== Մասնակի ֆիլմագրությունը ==


== Ծանոթագրություններ ==
Քրիստոնեական Աստուածաբանութիւն (2863, Պլատոն աբեղա)

Քրիստոնեական Աստուածաբանութիւն (2863), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2863 թվի տակ։ Ձեռագիրը գրվել է 1798 թվականին Աժդարխանում։ Ստացողը եղել է Թադեոս վարդապետը։ Գրված է թղթի վրա, որը ունի 33,5x21 չափս։ Ձեռագիրը կազմված է 214 թերթից։ Գրված է միասյուն, նոտրգրով։ Կազմը` կաշեպատ ստվարաթուղթ։ Հիշատակարաններ նախագաղափար՝ 1ա (1778 թ․, ստացողի՝ 1ա (1798 թ․) հետագայի՝ 1ա (19-րդ դար)։


== Բովանդակություն ==
նաև՝ նորին Քարոզք։
Թուղթ առ կայսերն Պաւել և պատասխանի նորին։


== Ծանոթագրություններ ==
(2475) Սեմյոնով

(2475) Սեմյոնով (անգլ.՝ Semenov), աստերոիդ աստերոիդների հիմնական գոտում։ Հայտնաբերվել է 1972 թվականի հոկտեմբերի 8-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 3,041117 ա. մ., առավելագույնը մոտենում է 2,7305 ա. մ. հեռավորության վրա և հեռանում 3,3518 ա. մ.։ Արեգակի շուրջ մեկ ամբողջական պտույտ է կատարում 1937,08 երկրային օրվա ընթացքում, իր ուղեծրով շարժվելով միջինում 0,185847 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2475) Սեմյոնով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)